ΣΥΜΒΑΣΗ 
ΓΙΑ ΤΗ ΜΕΛΕΤΗ, ΠΡΟΜΗΘΕΙΑ, ΕΓΚΑΤΑΣΤΑΣΗ ΚΑΙ ΘΕΣΗ ΣΕ ΛΕΙΤΟΥΡΓΙΑ Φ/Β ΣΤΑΘΜΟΥ ΠΑΡΑΓΩΓΗΣ ΗΛΕΚΤΡΙΚΗΣ ΕΝΕΡΓΕΙΑΣ ΙΣΧΥΟΣ 100 KWp
Στην Αθήνα σήμερα την 
______________ 2011, οι κατωτέρω συμβαλλόμενοι:

α.
ο _________________________, του ___________ και της ______________________, Αγρότης, κάτοικος _____________________, κάτοχος του ΑΔΤ __________________________,  του ________________, με ΑΦΜ ________________  της ΔΟΥ _________________. (εφεξής: “Ο Εργοδότης”)

β.
της εταιρίας με την επωνυμία «__________________» και διακριτικό τίτλο «_______________», με έδρα ___________, οδός ___________ αριθμός ____, ΑΦΜ ____________, νόμιμα εκπροσωπούμενη από τον κ. _______________ (στο εξής; o «Ανάδοχος»).
έχοντας υπόψη ότι:
•
Ο Εργοδότης επιθυμεί να εγκαταστήσει στο αγροτεμάχιο ιδιοκτησίας του που βρίσκεται στη θέση _____________________________, Δήμου ___________, Νομού ______________ Φωτοβολταϊκό Σταθμό ονομαστικής ισχύος 100 kWp. 
(στο εξής: ο «Φ/Β Σταθμός ή Πάρκο ή Έργο»).

· Ο Εργοδότης έχει λάβει όλες τις κατά το νόμο απαραίτητες άδειες, έχει καταρτίσει σύμβαση σύνδεσης με τη ΔΕΗ και σύμβαση αγοραπωλησίας ηλεκτρικής ενέργειας με το ΔΕΣΜΗΕ τα οποία προσαρτώνται στην παρούσα ως Παράρτημα Ι.

· Ο Ανάδοχος δηλώνει ότι διαθέτει την απαραίτητη υποδομή και τεχνογνωσία για τον σχεδιασμό, τη μελέτη, προμήθεια εξοπλισμού και κατασκευή του Φ/Β Σταθμού.

Συμφωνούν, συνομολογούν και κάνουν αμοιβαία αποδεκτά τα ακόλουθα:
Άρθρο 1: Αντικείμενο.
1.1.
Με την παρούσα σύμβαση ο Εργοδότης αναθέτει και ο Ανάδοχος αναλαμβάνει την υποχρέωση να προβεί στην κατασκευή του ως άνω Φ/Β Σταθμού, στην οποία περιλαμβάνεται ο σχεδιασμός, η προμήθεια εξοπλισμού, η εγκατάσταση και η θέση σε λειτουργία, όπως αναλυτικά περιγράφεται στην παρούσα σύμβαση, έτσι ώστε το Πάρκο να είναι κατάλληλο για τη χρήση και τη λειτουργία που προορίζεται και σε συμμόρφωση προς τους όρους της παρούσας Σύμβασης.

1.2. Ο Ανάδοχος αναλαμβάνει όλες τις υποχρεώσεις που προβλέπονται κατωτέρω για τη μελέτη, προμήθεια εξοπλισμού, εγκατάσταση και θέση σε λειτουργία «με το κλειδί στο χέρι» του Πάρκου, πλην της λήψης και διατήρησης σε ισχύ των αδειών που αποτελούν ευθύνη του Εργοδότη και προβλέπονται στην παρούσα σύμβαση.

1.3. Οι εργασίες που αναλαμβάνει ο Ανάδοχος είναι:

(α) 

Η μελέτη και σχεδιασμός του Πάρκου.

(β) 
Η προμήθεια και η εγκατάσταση του Βασικού Εξοπλισμού που περιλαμβάνεται στο Παράρτημα II (Βασικός Εξοπλισμός και Τεχνικές Προδιαγραφές).
(γ) 
Η διενέργεια όλων των εργασιών εγκατάστασης που είναι απαραίτητες για την ορθή εκτέλεση του Έργου σύμφωνα με τις προδιαγραφές του Βασικού Εξοπλισμού του Παραρτήματος II, τους ισχύοντες κανονισμούς, τις άδειες που έχει λάβει ο Εργοδότης για το εν λόγω Πάρκο και την Ελληνική νομοθεσία γενικότερα, τα πρότυπα που εφαρμόζονται σε σχετικές εγκαταστάσεις, τα πρότυπα τους κανονισμούς και τις απαιτήσεις της ΔΕΗ σχετικά με τη σύνδεση και τη λειτουργία του Πάρκου και τους κανόνες της τέχνης και επιστήμης.

(δ) 
Η διενέργεια ελέγχων και δοκιμών και η επεξεργασία δεδομένων και η ανάλυση που απαιτείται από την κείμενη νομοθεσία για την επιτυχή σύνδεση του με το δίκτυο της ΔΕΗ

(ε) 
Η μεταφορά στο εργοτάξιο όλου του εξοπλισμού, ανταλλακτικών, εξαρτημάτων και αναλωσίμων, εργαλείων, μηχανημάτων που πρέπει να υπάρχουν σύμφωνα με τις διατάξεις της παρούσας Σύμβασης,

(στ) 
Τις κάθε φύσεως αμοιβές (μισθούς, ημερομίσθια και αμοιβές ανεξάρτητων υπηρεσιών του προσωπικού της Εταιρείας και τυχόν Υπεργολάβων (συμπεριλαμβανομένων των ασφαλιστικών εισφορών) που είναι απαραίτητες για την εκτέλεση του Έργου.

(ζ) 
Ο καθαρισμός του περιβάλλοντος χώρου του Πάρκου μετά την Ολοκλήρωση των Εργασιών. 
(η) 
Η συντήρηση, προστασία, φύλαξη, και διατήρηση του εξοπλισμού που θα εγκατασταθεί ή που θα εναποτεθεί ή φυλαχθεί στη θέση του Πάρκου μέχρι την Ολοκλήρωση Εργασιών του Πάρκου.

(θ) 
Η εκπαίδευση του προσωπικού του εργοδότη για τη λειτουργία και συντήρηση του Πάρκου.

Άρθρο 2: Συμβατικό Τίμημα
2.1. 
Το συμβατικό τίμημα περιλαμβάνει το τίμημα του εξοπλισμού και το τίμημα για τις εργασίες εγκατάστασης και ανέρχεται στο ποσό των ……………….. Εκ του ανωτέρω ποσού, ποσό ……………… συνιστά το τίμημα του εξοπλισμού και ποσό ……………. το τίμημα για τις λοιπές εργασίες.

2.2. Τίμημα Εξοπλισμού - Χρηματοδοτική Μίσθωση - Όροι και τρόπος πληρωμής Τιμήματος Εξοπλισμού.

2.2.1. Οι Συμβαλλόμενοι συμφωνούν ότι ο εξοπλισμός του Πάρκου θα αγορασθεί από την ΑΤΕ Leasing εταιρεία χρηματοδοτικής μίσθωσης (ενδεικτικά ΑΤΕ Leasing) και θα εκμισθωθεί από την ΑΤΕ Leasing στον Εργοδότη σύμφωνα με σχετική σύμβαση χρηματοδοτικής μίσθωσης που θα καταρτισθεί. Το τίμημα του Εξοπλισμού (στο εξής: «το Τίμημα Εξοπλισμού») θα αποπληρωθεί συνεπώς από την ΑΤΕ Leasing εταιρεία χρηματοδοτικής μίσθωσης στον Ανάδοχο, σύμφωνα με τα κατωτέρω αναφερόμενα υπό 2.2.2., μετά την υπογραφή της σύμβασης χρηματοδοτικής μίσθωσης μεταξύ του Εργοδότη και της ΑΤΕLeasing AE και την πλήρωση των όρων αυτής, σύμφωνα με το σχέδιο παραγγελίας του Εξοπλισμού που προσαρτάται στο παρόν ως Παράρτημα III. Ρητά συμφωνείται ότι εφόσον η ΑΤΕ Leasing εταιρεία χρηματοδοτικής μίσθωσης και ο Εργοδότης δεν καταρτίσουν σύμβαση χρηματοδοτικής μίσθωσης και δεν παραγγελθεί ο Εξοπλισμός από τον Εργοδότη, η παρούσα σύμβαση θα λύεται αζημίως.

2.2.2. Το τίμημα του Εξοπλισμού, ανερχόμενο ως ανωτέρω στο ποσό των € ……………, αναγνωρίζουν οι Συμβαλλόμενοι ότι θα καταβάλλεται στο σύνολό του μετά την ολοκλήρωση της επένδυσης και τη σύνδεση του έργου με την ΔΕΗ και υπό τον όρο προσκόμισης στην ATELEASING: 

i)
υπογεγραμμένου πρωτοκόλλου Προσωρινής Παραλαβής του έργου. 

ii)
βεβαίωσης του αρμοδίου μηχανικού της ATELEASING περί της ολοκλήρωσης των εργασιών και σύνδεσης του πάρκου με τη ΔΕΗ και 

iii)
Ε/Ε καλής απόδοσης από τον Ανάδοχο υπέρ της ATELEASING, ποσού ίσου με το 10% του τιμήματος του εξοπλισμού, διάρκειας δεκατριών (13) μηνών, αρχόμενης από την ολοκλήρωση της επένδυσης και τη σύνδεση του έργου με τη ΔΕΗ, σύμφωνα με τα κατωτέρω, υπό 6.3. οριζόμενα.  
Δύναται να χορηγούνται μέχρι δύο συνολικά προκαταβολές, ανερχόμενες αθροιστικά μέχρι το 75% του τιμήματος του εξοπλισμού με την προϋπόθεση ότι θα προσκομίζεται ως διασφάλιση για αυτές ισόποση Ε/Ε του Αναδόχου.

Οι Ε/Ε των προκαταβολών επιστρέφονται στον Ανάδοχο μετά  την σύνδεση του έργου με την Δ.Ε.Η και την βεβαίωση από τον αρμόδιο μηχανολόγο –μηχανικό της ΑΤΕLEASING ή της ΑΤΕΒΑΝΚ της ολοκλήρωσης του έργου σύμφωνα με την Τεχνική Περιγραφή και τους όρους της παρούσας σύμβασης.

Πριν από οποιαδήποτε εκταμίευση θα προσκομίζεται το Ασφαλιστήριο συμβόλαιο του Φ/Β Σταθμού από την ΑΤΕ ΑΣΦΑΛΙΣΤΙΚΗ ΑΕ 
2.3 Τίμημα για τις εργασίες εγκατάστασης – Όροι και τρόπος καταβολής
Το τίμημα για τις εργασίες εγκατάστασης, ανερχόμενο στο ποσό των € …………………, ως ανωτέρω αναφέρεται, συμφωνείται να καταβληθεί ως εξής:  


(ανάλογα με τη συμφωνία Εργοδότη – Αναδόχου)
2.4  Το Συμβατικό Τίμημα αποτελεί σταθερό ποσό και δεν δύναται να αναπροσαρμοσθεί λόγω αλλαγών στο κόστος εργασίας, προμήθειας εξοπλισμού, μεταβολής συναλλαγματικών ισοτιμιών. Ο Ανάδοχος εγγυάται την ακρίβεια και την επάρκεια των τιμών του και αποδέχεται ότι το παραπάνω τίμημα θα αποτελεί πλήρη αποζημίωση του και ότι αυτό καλύπτει όλες τις απαιτούμενες δαπάνες για την εκτέλεση του Έργου και στις οποίες περιλαμβάνονται χωρίς περιορισμό και όλως ενδεικτικώς, οι δαπάνες των μισθών και ημερομισθίων του προσωπικού του, τρίτων ανεξάρτητων απασχολουμένων με παροχή υπηρεσιών και τυχόν υπεργολάβων του, οι δαπάνες για μετακινήσεις του παραπάνω προσωπικού, η αξία του εξοπλισμού και οποιωνδήποτε και όλων των υλικών τα οποία θα ενσωματωθούν στο Έργο, οι δαπάνες χρησιμοποίησης μηχανημάτων, οι δαπάνες μεταφοράς, ασφάλισης, εναποθήκευσης, δοκιμών, οι δαπάνες λειτουργίας, συντήρησης, απόσβεσης, μίσθωσης μηχανημάτων και οχημάτων, οι δαπάνες εργοταξιακών εγκαταστάσεων του Αναδόχου, τα γενικά έξοδα (συμπεριλαμβανομένων των φόρων, τελών, δασμών κλπ.}, οι κάθε είδους επιβαρύνσεις σε σχέση με το κάθε κατηγορίας προσωπικό του, στις οποίες περιλαμβάνονται ιδίως οι εισφορές της εταιρείας σε όλους τους Οργανισμούς Κοινωνικής Ασφάλισης, οι δασμοί που επιβάλλονται σε όλα τα εισαγόμενα από το εξωτερικό υλικά, εφόδια και Εξοπλισμούς, το κέρδος του Αναδόχου. 
Άρθρο 3: Έναρξη Εργασιών.
3.1.
Η έναρξη των εργασιών εγκατάστασης του Πάρκου (στο εξής «Έναρξη Εργασιών») πραγματοποιείται εντός δέκα (10) εργάσιμων ημερών από την ικανοποίηση σωρευτικά των παρακάτω γεγονότων:

(α) 
ο Εργοδότης έχει υποβάλει στον Ανάδοχο υπογεγραμμένη τη σύμβαση χρηματοδοτικής μίσθωσης με την ΑΤΕ Leasing, στην οποία θα πρέπει να αναφέρεται ότι η εταιρία χρηματοδοτικής μίσθωσης θα καταβάλει απευθείας στον Ανάδοχο την αξία του Εξοπλισμού σύμφωνα με τα αναφερόμενα υπό 2.2.1. έως 2.2.2.
(β)
 Οι κατά το νόμο απαραίτητες άδειες, η Σύμβαση Σύνδεσης με τη ΔΕΗ και η Σύμβαση Αγοραπωλησίας Ηλεκτρικής Ενέργειας που προσαρτώνται στην παρούσα ως Παράρτημα Ι είναι σε πλήρη ισχύ και δεν έχουν ανακληθεί ή τροποποιηθεί.

(γ) 
Έχει εκδοθεί και είναι σε πλήρη ισχύ άδεια οικοδομικών εργασιών μικρής κλίμακας που έχει εκδοθεί με μέριμνα του Εργοδότη

Η τελευταία μέρα της ως άνω δεκαήμερης προθεσμίας, ορίζεται ως η ημερομηνία Έναρξης Εργασιών (στο εξής «Συμβατική Ημερομηνία Έναρξης Εργασιών»).
3.2.
Ο Ανάδοχος οφείλει να παραδώσει την οριστική μελέτη εγκατάστασης (στο εξής: η «Οριστική Μελέτη Εγκατάστασης»), εντός 5 ημερών προ της Έναρξης Εργασιών, η οποία θα περιλαμβάνει την χωροθέτηση του Εξοπλισμού και μονογραμμικό ηλεκτρολογικό διάγραμμα, καθώς και τα φυλλάδια και τα πιστοποιητικά του εξοπλισμού που θα εγκατασταθεί. Η μελέτη αυτή θα πρέπει να κοινοποιείται στην ΑΤΕLeasing AE.
3.3.

Για τους σκοπούς της παρούσας, οι κάτωθι έννοιες έχουν την έννοια που τους αποδίδεται παραπλεύρως όποτε χρησιμοποιούνται στην παρούσα με αρχικά κεφαλαία γράμματα:

(i) 
«Ολοκλήρωση Εργασιών» σημαίνει ότι :
α) 
έχουν ολοκληρωθεί οι εργασίες εγκατάστασης του Βασικού Εξοπλισμού και 


β)
το Πάρκο είναι έτοιμο για τη σύνδεση του με το δίκτυο της ΔΕΗ. 
(ii)    Ως «Χρόνος Ολοκλήρωσης Εργασιών» ορίζονται οι 30 εργάσιμες ημέρες από την Συμβατική Ημερομηνία Έναρξης Εργασιών με την επιφύλαξη των οριζόμενων στο άρθρο 3.4 της παρούσας.

(iii) 
«Παράδοση του Σταθμού σε Λειτουργία» σημαίνει την σύνδεση του Πάρκου με το δίκτυο από τη ΔΕΗ. Η ημερομηνία Παράδοσης Σταθμού σε Λειτουργία είναι και η ημερομηνία έναρξης της εμπορικής λειτουργίας.

3.4. Εξαιρουμένων των καθυστερήσεων λόγω Ανωτέρας Βίας ή άλλων ασφαλιζόμενων κινδύνων (ενδεικτικά και όχι περιοριστικά αναφέρονται η κλοπή και η φθορά υλικών παρά την φύλαξη τους) σε περίπτωση υπαίτιας ή από βαριά αμέλεια, καθυστέρησης ολοκλήρωσης των εργασιών, και μετά την πάροδο δεκαπέντε (15) εργάσιμων ημερών από την συμφωνημένη ως άνω ημερομηνία ολοκλήρωσης των εργασιών, ο Ανάδοχος θα καταβάλλει στον εργοδότη ποινική ρήτρα ίση με 1.000 € για κάθε εβδομάδα καθυστέρησης (στο εξής: η «Ποινική Ρήτρα Καθυστέρησης»), από τώρα συνομολογούμενης ως εύλογης και δίκαιας.
3.5. Με την Ολοκλήρωση των Εργασιών, παραδίδονται από τον Ανάδοχο τα σχέδια του Πάρκου όπως κατασκευάστηκε «as built» και εγχειρίδια-οδηγίες λειτουργίας και συντήρησης στα Ελληνικά, τα οποία κοινοποιούνται στην ΑΤΕLeasing. Επίσης ο Ανάδοχος θα προβεί στην απαραίτητη εκπαίδευση των προσώπων που υποδεικνύονται από τον Εργοδότη στην λειτουργία & τον χειρισμό του Φ/Β Σταθμού. Η εκπαίδευση θα λάβει χώρα κατά την διάρκεια των εργασιών εγκατάστασης.
3.6. Συμφωνείται ότι μετά την Ολοκλήρωση των Εργασιών, ο Ανάδοχος θα διεκπεραιώσει τις εργασίες εντός του χώρου εγκατάστασης που απαιτούνται από μέρους του για τη σύνδεση του Φ/Β Σταθμού με τη ΔΕΗ και θα είναι παρών κατά τη διαδικασία της σύνδεσης. Τυχόν τεχνικά προβλήματα κατά τη σύνδεση θα αποκαθίστανται από τον Ανάδοχο προκειμένου να επιτευχθεί η σύνδεση και η λειτουργία του Φ/Β Σταθμού.

Άρθρο 4: Προσωρινή & Οριστική Παραλαβή
4.1 
Η διαδικασία παράδοσης και παραλαβής, του Φ/Β Σταθμού είναι η ακόλουθη:

Για την Ολοκλήρωση των Εργασιών ο Ανάδοχος συντάσσει σχετική βεβαίωση (στο εξής: η «Βεβαίωση Ολοκλήρωσης Εργασιών»). Εντός τριών (3) ημερών το αργότερο από την ημερομηνία της Βεβαίωσης Ολοκλήρωσης των Εργασιών, ο Εργοδότης και ο Ανάδοχος υπογράφουν σχετικό πρωτόκολλο (στο εξής: το «Πρωτόκολλο Ολοκλήρωσης Εργασιών»), το οποίο κοινοποιείται στην ΑΤΕLeasing AE.

Στο Πρωτόκολλο Ολοκλήρωσης Εργασιών ο Εργοδότης (λαμβάνοντας υπόψη του τη σχετική έκθεση ολοκλήρωσης του έργου του μηχανικού της ΑΤΕLeasing ή της ΑΤΕΒΑΝΚ), σημειώνει τυχόν ελλείψεις ή ελαττώματα του Φ/Β Σταθμού, σε σχέση με τις προδιαγραφές και προβλέψεις της παρούσας σύμβασης, οι οποίες κρίνονται αμοιβαία επουσιώδεις και δεν εμποδίζουν την λειτουργία και απόδοση του Φ/Β Σταθμού, και τις οποίες ο Ανάδοχος υποχρεούται να αποκαταστήσει πριν την Προσωρινή Παραλαβή του Πάρκου (όπως ορίζεται κατωτέρω υπό 4.2).

Σε περίπτωση που τυχόν ελλείψεις ή ελαττώματα ή αποκλίσεις από τις προδιαγραφές του Φ/Β Σταθμού, όπως εξειδικεύονται στην παρούσα, αποδειχθούν ουσιώδεις και επηρεάζουν την λειτουργία του Φ/Β Σταθμού, τότε ο Εργοδότης δίδει στον Ανάδοχο γραπτή εντολή συμμόρφωσης με τις Τεχνικές Προδιαγραφές και εργασίες αποκατάστασης, και ο Ανάδοχος υποχρεούται να προβεί στις απαιτούμενες ενέργειες ώστε το Πάρκο να καταστεί άρτιο και συμμορφούμενο προς τις Τεχνικές Προδιαγραφές της παρούσας Σύμβασης, εντός προθεσμίας 15 ημερών.

4.2. 
Μετά την υπογραφή του Πρωτοκόλλου Ολοκλήρωσης Εργασιών, ακολουθεί η σύνδεση του Πάρκου με την ΔΕΗ και η υπογραφή μεταξύ Εργοδότη και Αναδόχου σχετικού πρωτοκόλλου (στο εξής: το «Πρωτόκολλο Προσωρινής Παραλαβής»), το οποίο κοινοποιείται στην ΑΤΕLeasing AE. Η ημερομηνία υπογραφής του ως άνω Πρωτοκόλλου θεωρείται η ημερομηνία Προσωρινής Παραλαβής του Πάρκου (στο εξής: η «Προσωρινή Παραλαβή»).
4.3. 
Για την Οριστική Παραλαβή του Έργου (στο εξής: η «Οριστική Παραλαβή») θα πρέπει να ικανοποιηθούν οι παρακάτω όροι:

(α) 
Να έχει παρέλθει η Περίοδος Εγγύησης Ενεργειακής Απόδοσης δηλαδή περίοδος δώδεκα (12) μηνών από την ημερομηνία Προσωρινής Παραλαβής σύμφωνα με το άρθρο 6.3.

(β) 
Να έχουν καταβληθεί οι ποινικές ρήτρες όπως ορίζονται στη Σύμβαση στην περίπτωση μη επίτευξης της Εγγυημένης Τιμής PR σύμφωνα με το άρθρο 6.3.3. της παρούσας.
4.4. 
Η αποδοχή της Οριστικής Παραλαβής του Έργου από τον Εργοδότη γίνεται μέσα σε πέντε (5) εργάσιμες ημέρες από την εκπλήρωση των προηγούμενων όρων και υπογράφεται σχετικό Πρωτόκολλο Οριστικής Παραλαβής από τον Εργοδότη και τον Ανάδοχο, το οποίο κοινοποιείται στην ΑΤΕLeasing AE.

4.5. 
Ο Ανάδοχος δεν θεωρείται υπερήμερος και δεν υπέχει σχετική ευθύνη ως προς το εμπρόθεσμο της Ολοκλήρωσης των Εργασιών σε περιπτώσεις που η καθυστέρηση δεν οφείλεται σε υπαιτιότητά του ή η καθυστέρηση οφείλεται σε γεγονότα ανωτέρας βίας. Γεγονότα Ανωτέρας Βίας νοούνται τα γεγονότα για τα οποία οι Συμβαλλόμενοι δεν έχουν ευθύνη και βρίσκονται εκτός της σφαίρας επιρροής τους και δεν μπορούσαν να προβλεφθούν από τους Συμβαλλομένους επιδεικνύοντας την πρέπουσα επιμέλεια. Ο Ανάδοχος θα ενημερώνει τον Εργοδότη, εγγράφως, όσο το δυνατόν συντομότερα και σε κάθε περίπτωση εντός ανώτατης προθεσμίας πέντε (5) ημερών από την επέλευση του γεγονότος ανωτέρας βίας.

Άρθρο 5: Εξοπλισμός -Εργασίες
Ο Εργοδότης δηλώνει ότι ο περιγραφόμενος εξοπλισμός, οι προβλεπόμενες εργασίες, προμήθειες και υπηρεσίες που προβλέπονται στην παρούσα είναι πλήρεις και εξυπηρετούν τις απαιτήσεις του. 

Άρθρο 6: Εγγυήσεις
6.1. 
Εγγυήσεις του Αναδόχου
(α) 
Πέραν των εγγυήσεων που δίδονται από τους κατασκευαστές του εξοπλισμού / υλικών, ο Ανάδοχος εγγυάται για χρονική περίοδο δύο (2) ετών (στο εξής: η «Περίοδος Εγγύησης») από τη θέση σε Εμπορική Λειτουργία του Φ/Β Σταθμού τα εξής:

(i) 
την τεχνική αρτιότητα της κατασκευής του Φ/Β Σταθμού προκειμένου να αποδίδει την προβλεπόμενη παραγωγή ηλεκτρικής ενέργειας και

(ii) 
την επάρκεια των έργων υποδομής (Πάκτωση και στηρίγματα Φ/Β Πλαισίων), σύμφωνα με τους ευρωκώδικες μεταλλικών κατασκευών.

(β)
Κατά την διάρκεια της Περιόδου Εγγύησης, ο Ανάδοχος είναι υπεύθυνος για τη διενέργεια εργασιών διορθωτικής συντήρησης (στο εξής: η «Διορθωτική Συντήρηση»). Σε περίπτωση σφάλματος του εξοπλισμού οφειλόμενη είτε σε αστοχία, είτε σε μη άρτια εγκατάσταση του, με συνέπεια τη διακοπή παραγωγής ηλεκτρικής ενέργειας του Φ/Β Σταθμού, ο Ανάδοχος με δική του πρωτοβουλία εφόσον υποπέσει στην αντίληψη του είτε, μετά από σχετική ειδοποίηση του Εργοδότη, θα αντικαταστήσει το αργότερο εντός δύο (2) εργασίμων ημερών από τον εντοπισμό της βλάβης, τον ελαττωματικό εξοπλισμό στην τοποθεσία του Φ/Β Σταθμού και θα καταβάλει κάθε εύλογη προσπάθεια προκειμένου να επιδιορθώσει τη βλάβη έτσι ώστε ο Φ/Β Σταθμός να συνεχίσει την προβλεπόμενη παραγωγή ηλεκτρικής ενέργειας.

(γ)
Για την αποκατάσταση οποιασδήποτε άλλης βλάβης μη οφειλόμενης σε πλημμελή κατασκευή ή αστοχία του εξοπλισμού ή στην περίπτωση παροχής πρόσθετων υπηρεσιών πέραν των ως άνω υπηρεσιών Διορθωτικής Συντήρησης κατά τη διάρκεια της Περιόδου Εγγύησης ή και για οποιαδήποτε υπηρεσία ζητηθεί μετά την λήξη της Περιόδου Εγγύησης, θα συμφωνηθεί μεταξύ των Μερών η αμοιβή του Αναδόχου και θα υπογραφεί αντίστοιχη σύμβαση, όπου θα προσδιορίζεται η αμοιβή του Αναδόχου και οι αντίστοιχοι όροι.

6.2. 
Εγγυήσεις Υλικών
(ί) 
Οι εγγυήσεις του των Φ/Β Πλαισίων και των αντιστροφέων, επισυνάπτονται στο Παράρτημα IV.

(ii) 
Ο Ανάδοχος παρέχει 20ετή εγγύηση υλικού όσον αφορά στις θεμελιώσεις/αγκυρώσεις, στα συστήματα στήριξης και στις συνδέσεις των συστημάτων στήριξης με τα Φ/Β Πλαίσια και τις αγκυρώσεις (στο εξής αναφερόμενα ως «Εγγύηση Υλικού της Σ.Δ.Κ.»). Η εγγύηση δεν αφορά σε τυχόν επιφανειακή οξείδωση αλλά μόνο σε οξείδωση ή εν γένει αλλοίωση ή φθορά του υλικού τους σε σημείο που να μεταβάλλονται οι μηχανικές τους ιδιότητες. Ο Ανάδοχος παρέχει επίσης 20ετή εγγύηση για τη στατική επάρκεια για τη συνολική δομική κατασκευή (στο εξής: η «Σ.Δ.Κ.») η οποία αποτελείται από τις αγκυρώσεις τα συστήματα στήριξης τα Φ/Β Πλαίσια και τις μεταξύ τους μηχανικές συνδέσεις (στη συνέχεια αναφέρεται ως «Εγγύηση Στατικής Επάρκειας της Σ.Δ.Κ.»). Απαραίτητη προϋπόθεση για την ισχύ των ανωτέρω εγγυήσεων είναι η πιστή τήρηση της συντήρησης που θα δοθεί από τον Ανάδοχο.

6.3.
Εγγύηση Ενεργειακής Απόδοσης του Φ/Β Σταθμού.
6.3.1 
Παρέχεται εγγύηση ενεργειακής απόδοσης του Φ/Β Σταθμού με την έννοια του εγγυημένου βαθμού απόδοσης (performance ratio ή PR). Η μέτρηση του  PR πραγματοποιείται κατά το πρώτο έτος Εμπορικής Λειτουργίας (στο εξής: "Περίοδος Εγγύησης Ενεργειακής Απόδοσης του φ/Β Πάρκου»), δηλαδή ένα έτος από την Προσωρινή Παραλαβή του Έργου, με τη διαδικασία που περιγράφεται στα Παράρτημα V της παρούσας. Η Εγγυημένη Τιμή PR περιέχει τις ενεργειακές απώλειες των ακόλουθων μεγεθών:

· Απώλειες αλληλοσκίασης μεταξύ των σειρών (σκίαση απευθείας ακτινοβολίας και μείωσης της διάχυτης ακτινοβολίας) - shading losses.

· Απώλειες λόγω αντανάκλασης - reflection losses.

· Απώλειες λόγω απόκλισης από τις κανονικές συνθήκες λειτουργίας (STC) - φάσματος, προσπίπτουσας ακτινοβολίας και θερμοκρασίας.

· Απώλειες mismatch μεταξύ των πλαισίων.

· Ηλεκτρικές απώλειες AC, DC και Μ/Σ.

· Απώλειες αναστροφέα.

6.3.2. Ο Ανάδοχος εγγυάται ότι η Εγγυημένη Τιμή PR θα είναι τουλάχιστον ίση με 79% («Εγγυημένη Τιμή PR») για το πρώτο έτος Εμπορικής Λειτουργίας. Στο ως άνω χρονικό διάστημα για τον υπολογισμό του PR δεν θα περιλαμβάνονται και δεν θα συνυπολογίζονται χρονικές περίοδοι για τις οποίες το Πάρκο δεν είναι διαθέσιμο κατά τους ορισμούς του Παραρτήματος V.

6.3.3.
Ο Ανάδοχος υποχρεούται, το αργότερο μέχρι την σύνδεση του πάρκου με τη ΔΕΗ, να προσκομίσει στην ΑΤΕ LEASING Ε/Ε καλής απόδοσης, υπέρ της τελευταίας, ποσού ίσου με το 10% του τιμήματος του εξοπλισμού, διάρκειας δεκατριών μηνών, η οποία άρχεται από την ημερομηνία ολοκλήρωσης του έργου και σύνδεσης του πάρκου με τη ΔΕΗ. 

Η Ε/Ε καλής απόδοσης θα επιστρέφεται στον Ανάδοχο μετά την προσκόμιση στην ΑΤΕ LEASING του υπογεγραμμένου πρωτοκόλλου Οριστικής Παραλαβής και τη βεβαίωση του αρμόδιου μηχανικού της ΑΤΕ LEASING ή της ΑΤΕΒΑΝΚ, ότι οι αποδόσεις του έργου είναι σύμφωνες με τα προβλεπόμενα στους όρους της παρούσας σύμβασης και το Παράρτημα V αυτής. Εφόσον εκ των ανωτέρω εγγράφων προκύπτει ότι οι αποδόσεις του έργου είναι μικρότερες από τις προβλεπόμενες στους όρους της παρούσας σύμβασης και το Παράρτημα V η Ε/Ε θα καταπίπτει υπέρ της ATELEASING» 

6.3.4.  Σε περίπτωση που σύμφωνα με τα προβλεπόμενα στην παρούσα Σύμβαση ο Ανάδοχος δεν κατορθώσει να πετύχει την Εγγυημένη Τιμή PR υποχρεούται να καταβάλει τις ποινικές ρήτρες μη επίτευξης της Εγγυημένης Ενεργειακής Απόδοσης όπως ορίζονται στο Παράρτημα V.

Άρθρο 7. Τοποθεσία -Εκτέλεση εργασιών
7.1.
Με την υπογραφή της παρούσας Σύμβασης ο Ανάδοχος δηλώνει ότι έχει λάβει πλήρη γνώση των συνθηκών επί τόπου του Φ/Β Σταθμού. Σε περίπτωση που ανακύψει κατά τη διάρκεια των εργασιών οποιοδήποτε δυσχέρεια που δύναται να έχει επιρροή στη συμμόρφωση με τις προδιαγραφές της παρούσας Σύμβασης και την Οριστική Μελέτη, ο Ανάδοχος αναλαμβάνει να ειδοποιήσει σχετικά τον Εργοδότη χωρίς υπαίτια καθυστέρηση προκειμένου να συμφωνηθεί ο τρόπος αντιμετώπισης του προβλήματος. 
7.2.
Ο Εργοδότης διατηρεί το δικαίωμα ο ίδιος, ο τεχνικός σύμβουλος του ή τρίτος εξουσιοδοτημένος από τον Εργοδότη) να παρευρίσκεται στην εκτέλεση των εργασιών χωρίς να παρεμποδίζει την ομαλή εκτέλεση τους.

Άρθρο 8. Ασφάλιση
8.1 
Κατά τη διάρκεια των εργασιών, ο Ανάδοχος θα ασφαλίσει το Πάρκο σε ασφαλιστική εταιρεία εγνωσμένης αξίας με επιμέλεια και δαπάνες της (Ασφαλιστήριο Συμβόλαιο ΚΑΤΑ ΠΑΝΤΟΣ ΚΙΝΔΥΝΟΥ - Errection All Risks). To πρωτότυπο ασφαλιστήριο συμβόλαιο θα επιδειχθεί στον Εργοδότη και θα του παραδοθεί αντίγραφο. Αντίγραφο επίσης θα παραδοθεί και στην ΑΤΕLeasing AE. Οι καλύψεις έναντι παντός κινδύνου θα καλύπτουν 100% της αξίας του Φ/Β Σταθμού. Η ισχύς του Ασφαλιστηρίου θα εκτείνεται μέχρι την Προσωρινή Παραλαβή.

8.2. 
Μετά την Προσωρινή Παραλαβή και για τη διάρκεια χρηματοδοτικής μίσθωσης, ο Εργοδότης οφείλει να ασφαλίσει το Πάρκο, στην ΑΤΕ Ασφαλιστική με δικαιούχο αποζημίωσης την ΑΤΕLeasing AE, σύμφωνα με τα ισχύοντα στην ΑΤΕLeasing AE, με επιμέλεια και δαπάνες του.

Άρθρο 9. Φύλαξη/ Κίνδυνος απώλειας.
Η φύλαξη του Φ/Β Σταθμού και του σχετικού εξοπλισμού θα διενεργείται ως εξής:

(α) 
για το χρονικό διάστημα που εκτείνεται από την άφιξη του εξοπλισμού στο εργοτάξιο μέχρι την Προσωρινή Παραλαβή του έργου, η φύλαξη διενεργείται με ευθύνη και δαπάνες του Αναδόχου και

(β) 
για το χρονικό διάστημα μετά την Προσωρινή Παραλαβή, η υποχρέωση φύλαξης ανήκει αποκλειστικά στον Εργοδότη όπως και ο κίνδυνος βλάβης ή μείωσης της απόδοσης  του σχετικού εξοπλισμού.

Άρθρο 10. Προσωπικό
Ο Ανάδοχος θα απασχολήσει εργατοϋπαλληλικό προσωπικό (και εν γένει προστεθέντες τους) που θα εκτελέσει το Έργο,  ασφαλισμένο στους οικείους ασφαλιστικούς οργανισμούς και θα βαρύνεται αυτός αποκλειστικά με την καταβολή των μισθών και εν γένει αποδοχών καθώς και με τις εισφορές τους στα οικεία ασφαλιστικά ταμεία.

Άρθρο 11. Καταγγελία
11.1. 
Τα Συμβαλλόμενα Μέρη δύνανται να καταγγείλουν την παρούσα στις ακόλουθες περιπτώσεις:

(α) 
Εάν οποιοδήποτε συμβαλλόμενο μέρος πτωχεύσει ή εάν υποβληθεί σχετική αίτηση για την πτώχευση του ή εάν τεθεί σε αναγκαστική διαχείριση.

(β) 
Εάν ο Ανάδοχος αναστείλει το Έργο ή σημαντικό τμήμα του Έργου ή εγκαταλείψει το Έργο για χρονική περίοδο άνω των εξήντα (60) ημερών χωρίς την έγκριση του Εργοδότη υπό την προϋπόθεση ότι η αναστολή των Εργασιών δεν οφείλεται σε Γεγονός Ανωτέρας Βίας.

(γ) 
Σε περίπτωση που οποιοσδήποτε Συμβαλλόμενος παραβαίνει οποιαδήποτε ουσιώδη υποχρέωση του από την παρούσα Σύμβαση.

(δ)
Εάν ο Εργοδότης δεν καταβάλει  οποιαδήποτε ποσό σύμφωνα με την παρούσα Σύμβαση για χρονικό διάστημα που υπερβαίνει τις εξήντα (60) ημερολογιακές ημέρες από την ημερομηνία που αυτό κατέστη ληξιπρόθεσμο.

(ε) 
Εάν ο Εργοδότης δεν λάβει ή δεν διατηρεί τις απαραίτητες άδειες και εγκρίσεις που θεωρούνται απαραίτητες για τη διενέργεια των Εργασιών και την εκτέλεση της παρούσας Σύμβασης.

(στ)
Σε περίπτωση που Γεγονός Ανωτέρας Βίας διαρκέσει άνω των εξήντα (60) ημερών από της επέλευσης του.

11.2.

Το αναίτιο Συμβαλλόμενο Μέρος θα δίδει στο άλλο συμβαλλόμενο μέρος προθεσμία τριάντα (30) ημερών ή μεγαλύτερη, εάν συμφωνηθεί μεταξύ των Συμβαλλομένων, για συμμόρφωση και σε περίπτωση μη συμμόρφωσης θα έχει τη δυνατότητα καταγγελίας της παρούσας Σύμβασης. Η θέση προθεσμίας προς συμμόρφωση δεν απαιτείται για τις περιπτώσεις 11.1 .(α) οπότε και η καταγγελία θα έχει άμεση ισχύ.
11.3.

Σε περίπτωση καταγγελίας της Σύμβασης από τον Ανάδοχο σύμφωνα με τους όρους του παρόντος για λόγους που ανάγονται στον Εργοδότη, ο τελευταίος υποχρεούται να καταβάλλει στον Ανάδοχο:

(ί) 
όλα τα τιμολόγια που δεν έχουν πληρωθεί μέχρι την καταγγελία,

(ii) 
την αξία του Έργου που έγινε πριν από την καταγγελία της Σύμβασης και η οποία δεν τιμολογήθηκε από τον Ανάδοχο κατά τη διάρκεια της Σύμβασης,

(iii) συμφωνείται επίσης ότι δεν θα οφείλονται τυχόν ποινικές ρήτρες σύμφωνα με το Παράρτημα V καθώς και η Ποινική Ρήτρα Καθυστέρησης.
11.4.
Καταγγελία για λόγους Ανωτέρας Βίας: Σε περίπτωση λύσης της Σύμβασης  για λόγους Ανωτέρας Βίας, οι όροι που περιέχονται στα υπεδάφια 11.3. (i), (ii) και (iii) άνω θα εφαρμόζονται αναλογικά.

Άρθρο 12. Έκταση Ευθύνης προς Αποζημίωση
12.1.
Τα Συμβαλλόμενα Μέρη είναι υπόχρεα προς αποκατάσταση της θετικής ζημίας, καθώς και της αποζημίωσης για διαφυγόντα κέρδη και έμμεσες ζημίες, με τη επιφύλαξη των κατωτέρω υπό 12.3 οριζόμενων. Η έγκριση από τον Εργοδότη των εκτιμήσεων, χρονοδιαγραμμάτων ή άλλων τεχνικών εγγράφων που συνετάχθησαν από τον Ανάδοχο ή επιθεωρήσεις ή συστάσεις, δεν απαλλάσσουν τον Ανάδοχο από την εν λόγω ευθύνη, ούτε έχουν ως συνέπεια την κατανομή της εν λόγω ευθύνης μεταξύ Αναδόχου και Εργοδότη.

12.2.
Ο Ανάδοχος θα είναι υπεύθυνος για κάθε απώλεια ή φυσική βλάβη του εξοπλισμού, των υλικών ή άλλων περιουσιακών στοιχείων που ανήκουν στον Εργοδότη ή σε τρίτα μέρη και προκλήθηκαν με υπαιτιότητα του.

12.3.
Τα Συμβαλλόμενα Μέρη ρητώς συμφωνούν ότι οι αποκαλούμενες έμμεσες ή επακόλουθες ζημίες, περιλαμβανομένων των διαφυγόντων κερδών, απώλειας παραγωγής, απώλειας χρήσης ή απώλειας άλλης σύμβασης ή οιαδήποτε άλλη ζημία που μπορεί να θεωρείται έμμεση δεν θα αποκαθίσταται εκτός της περίπτωσης εκ προθέσεως πρόκλησης ζημίας.

12.4.
Τα Συμβαλλόμενα Μέρη επίσης συμφωνούν ότι οιαδήποτε ασφαλιστική αποζημίωση που θα ληφθεί από κάποιο από τα Συμβαλλόμενα Μέρη ως δικαιούχος ή συνδικαιούχος της ασφαλιστικής κάλυψης που κατάρτισε όσον αφορά το Φωτοβολταϊκό Πάρκο θα αφαιρείται από την αντίστοιχη αξίωση για αποζημίωση έναντι του υπόχρεου για αποκατάσταση της ζημίας.
12.5.
Η συνολική ευθύνη αποζημίωσης της εταιρείας δεν δύναται να υπερβεί το 20% του Συμβατικού Τιμήματος.

Άρθρο 13. Διάφορες Διατάξεις.
13.1.
Εφαρμοστέο δίκαιο-Δωσιδικία.

α.
Αποκλειστικά αρμόδια για την επίλυση οποιασδήποτε διαφοράς ανακύψει από την ερμηνεία και εφαρμογή του παρόντος και που δεν μπορεί να επιλυθεί φιλικά μεταξύ των Συμβαλλόμενων Μερών ορίζονται τα δικαστήρια των Αθηνών.
β.
Η παρούσα Σύμβαση διέπεται και ερμηνεύεται σύμφωνα με το Ελληνικό Δίκαιο.

13.2.
Η παρούσα Σύμβαση και τα παραρτήματα της, αποτελούν την πλήρη και συνολική συμφωνία των συμβαλλομένων και υπερισχύει κάθε προγενέστερης έγγραφης ή προφορικής συμφωνίας μεταξύ των συμβαλλόμενων μερών. Τροποποιήσεις διενεργούνται μόνον εγγράφως και υπογράφονται από τους Συμβαλλόμενους.
13.3. Οι τίτλοι των άρθρων της παρούσας τίθενται προς διευκόλυνση και μόνον και δεν δύνανται να ερμηνευθούν σε βάρος του περιεχομένου τους.

13.4. Ακυρότητα μέρους της παρούσας δεν επιφέρει ακυρότητα όλου του συμφωνητικού. Οι Συμβαλλόμενοι αναλαμβάνουν την υποχρέωση να αντικαταστήσουν τις άκυρες διατάξεις της Σύμβασης αυτής με άλλες με τις ποίες να επέρχεται το ίδιο οικονομικό αποτέλεσμα με τις άκυρες ή μη εφαρμόσιμες διατάξεις.

13.5. Παράλειψη ή καθυστέρηση άσκησης οποιουδήποτε δικαιώματος των Συμβαλλομένων δεν δύναται να ερμηνευθεί ως παραίτηση ή τροποποίηση από το δικαίωμα του.

13.6. Κάθε δήλωση ή κοινοποίηση αναφορικά με την παρούσα Σύμβαση θα διενεργείται μόνον εγγράφως είτε με τηλεμοιοτυπία είτε με ηλεκτρονικό μήνυμα που θα αποδεικνύεται ως προς την παραλαβή της με σχετική τηλεμοιοτυπία του παραλήπτη προς τον αποστολέα, συστημένη επιστολή με απόδειξη αποστολής ή μήνυμα ηλεκτρονικού ταχυδρομείου το οποίο θα επιβεβαιώνει την παραλαβή του αρχικού μηνύματος ως εξής:

(α) 
Στον Εργοδότη

Υπόψιν κ._______________
Διεύθυνση: _____________
Τηλ ___________________
Fax ___________________
E-mail _________________
(β)    Στον Ανάδοχο
Υπόψιν κ. ________________
Διεύθυνση: _______________
Τηλ _____________________
Fax _____________________
E-mail ___________________
13.7. 
Οι Συμβαλλόμενοι ορίζουν αντικλήτους ως εξής: 
(α) Ο Εργοδότης τον κ._________________________________, κάτοικο __________________, τηλ. ________________________
(β) ο Ανάδοχος τον κ. ____________________________, κάτοικο ____________________ τηλ.__________.

ΣΕ ΠΙΣΤΩΣΗ ΤΩΝ ΑΝΩΤΕΡΩ, συντάχθηκε η παρούσα σε δύο όμοια πρωτότυπα, τα οποία υπογράφηκαν από τους εκπροσώπους των Συμβαλλόμενων Μερών και καθένα από τα Συμβαλλόμενα Μέρη έλαβε από ένα (1) πρωτότυπο.

Ο Εργοδότης                                 Ο Ανάδοχος                  
Παράρτημα Ι
(α) 
Άδεια εργασιών μικρής κλίμακας 
(β) 
Σύμβαση Σύνδεσης με ΔΕΗ 
(γ) 
Σύμβαση Αγοραπωλησίας Ηλεκτρικής Ενέργειας 
(δ) 
Τίτλοι Ακινήτου

Παράρτημα ΙΙ 
Προδιαγραφές Κατασκευής Έργου - Εξοπλισμός

Παράρτημα IIΙ
Σχέδιο Παραγγελίας Βασικού Εξοπλισμού – Προτιμολόγιο

Προς
ΑΤΕ Leasing A.E.
Εταιρία Χρηματοδοτικής Μίσθωσης
Ερμού 2 & Πλατεία Συντάγματος 
10563 ΑΘΗΝΑ ΑΤΤΙΚΗΣ

ΑΦΜ: _______________
ΔΟΥ: _______________
Κηφισιά, _____________

Σημείωση: Ο παραπάνω εξοπλισμός είναι καινούριος - αμεταχείριστος και δεν γίνεται παρακράτηση κυριότητας.

Στοιχεία προμηθευτή;

Για την εταιρεία

_________________
Παράρτημα IV 
Εγγυήσεις Φ/Β Πλαισίων και αναστροφέων

Παράρτημα V
Εγγύηση Ενεργειακής Απόδοσης / Εγγυημένο PR/ Ποινικές Ρήτρες

Ο δείκτης απόδοσης (Performance Ratio ή PR) εκφράζει την απόδοση ενός Φ/Β σταθμού ανεξαρτήτως παραγόντων όπως η εγκαταστημένη ισχύς και η ακτινοβολία ώστε να αποτελεί κατά το δυνατόν ένα κοινό μέτρο απόδοσης των Φ/Β σταθμών.

Το PR ορίζεται ως το ποσοστό της θεωρητικά παραγόμενης ενέργειας που τελικά εξάγεται από το Φ/Β σταθμό, το οποίο λόγω των διαφόρων απωλειών είναι μικρότερο της μονάδας. 

Συγκεκριμένα στο κύκλωμα ενός Φ/Β σταθμού παραγωγής 100 kWp προκαλούνται οι ακόλουθες απώλειες : 
· Απώλειες σκίασης των Φ/Β πλαισίων
· Απώλειες αντανάκλασης των Φ/Β πλαισίων
· Απώλειες λόγω αποκλίσεων των πραγματικών συνθηκών από τις κανονικές συνθήκες λειτουργίας όσον αφορά στο φάσμα, στην  προσπίπτουσα ακτινοβολία και στη θερμοκρασία

· Απώλειες mismatch μεταξύ των Φ/Β πλαισίων

· Απώλειες στα καλώδια DC 

· Απώλειες και ιδιοκατανάλωση των αντιστροφέων 

· Απώλειες στα καλώδια AC από τους αντιστροφείς μέχρι το σημείο σύνδεσης

· Ιδιοκαταναλώσεις άλλων συσκευών του Φ/Β σταθμού
Το PR υπολογίζεται βάσει των ορισμών του προτύπου ΙΕC61724: Photovoltaic system performance monitoring – Guidelines for measurement, data exchange and analysis.

Συγκεκριμένα, σύμφωνα με το κεφάλαιο 8.4 το ημερήσιο PR ή παρομοίως το ετήσιο PR ενός Φ/Β σταθμού ορίζεται ως ακολούθως:
                            PR=Yf / Yr
όπου :
Yf  : Το πλήθος των ωρών για το οποίο εάν ο Φ/Β σταθμός παρήγαγε διαρκώς την ονομαστική του ισχύ P0, η παραγόμενη ενέργεια θα ισούταν με την ενέργεια που πραγματικά παρήγαγε ο Φ/Β σταθμός για το συγκεκριμένο έτος. Συνεπώς εάν ορίσουμε ως «Παραγόμενη Ηλεκτρική Ενέργεια» την πραγματική παραγόμενη ενέργεια στην έξοδα του Φ/Β σταθμού, το Yf  ορίζεται ως :
                    Yf  = Παραγόμενη Ηλεκτρική Ενέργεια [kWh]/P0 [kW]

Yr : Το πλήθος των ωρών για το οποίο εάν η ισχύς ακτινοβολίας στο επίπεδο των Φ/Β πλαισίων ισούταν συνεχώς με την ακτινοβολία αναφοράς (1kW / m2 ), η συνολική ενέργεια της προσπίπτουσας ακτινοβολίας θα ισούταν με την πραγματική ενέργεια της προσπίπτουσας ακτινοβολίας για το συγκεκριμένο έτος.

Συνεπώς εάν ορίσουμε ως «Ηλιακή Ενέργεια» την πραγματική ενέργεια της προσπίπτουσας ακτινοβολίας στο επίπεδο των Φ/Β πλαισίων, το Yr ορίζεται ως : 

                       Yr = Ηλιακή Ενέργεια [kWh/m2]/ 1[kW/m2]

Λαμβάνοντας υπόψη τις σχέσεις (1), (2) και (3) και λαμβάνοντας την ονομαστική ισχύ του Φ/Β σταθμού ίση με 100kW έχουμε 

PR = Παραγόμενη Ηλεκτρική Ενέργεια [kWh]/P0 [kW]  (
              Ηλιακή Ενέργεια [kWh/m2]/ 1[kW/m2]

PR = Παραγόμενη Ηλεκτρική Ενέργεια [kWh] 
              100[kW] x Ηλιακή Ενέργεια [kWh/m2]

                                   1[kW/m2]
Το PR, όντας δείκτης απόδοσης ενός Φ/Β σταθμού, έχει έννοια όταν το σύνολο των λειτουργικών μονάδων του Φ/Β σταθμού λειτουργεί χωρίς προβλήματα. Επομένως από τον υπολογισμό εξαιρούνται τα διαστήματα, κατά τα οποία ο Φ/Β σταθμός δεν λειτουργεί στο σύνολό του.

Σε περίπτωση που, με τη λήξη της Περιόδου Εγγύησης Ενεργειακής Απόδοσης προκύψει ότι η ετήσια πραγματική τιμή του PR είναι χαμηλότερη της αντίστοιχης Εγγυημένης Τιμής PR, η Εταιρεία θα καταβάλλει στον Εργοδότη __________ € ανά ποσοστιαία μονάδα μειωμένης τιμής του PR.

